ກໍາລັງຊີເຣຍ ແລະພວກກະບົດ ປະທະກັນອີກ
ກໍາລັງ​​ຂອງຝ່າຍລັດຖະບານ ​ຕໍ່ສູ້​ ກັບ​ພວກ​ກະບົດ ​ໃນ​ວັນ​ເສົາ​ມື້​ນີ້ ເພື່ອເຂົ້າຄວບຄຸມ ສະຖານີໂທລະພາບ ໃນເມືອງອາແລັບໂປ. ​
ກໍາລັງຮັກສາຄວາມປອດໄພຂອງຊີເຣຍ ໄດ້ປະທະກັນອີກກັບພວກກະບົດ ໃນວັນເສົາມື້ນີ້ ໃນຂະນະທີ່ເຂົາເຈົ້າທໍາການຕໍ່ສູ້ ເພື່ອເຂົ້າຄວບຄຸມເອົາສະຖານີໂທລະພາບ ໃນເມືອງ Aleppo ທາງພາກເໜືອຂອງປະເທດ ແລະພ້ອມດຽວກັນ ກໍາລັງຂອງລັດຖະບານ ໄດ້ລະ ດົມຍິງໃສ່ຫລາຍເຂດທີ່ໝັ້ນຂອງພວກກະບົດ ທີ່ນະຄອນຫລວງ Damascus ອົງການສິ້ງຊອມສິດທິມະນຸດຊີເຣຍ ທີ່ມີຫ້ອງການຕັ້ງຢູ່ລອນດອນ ກ່າວວ່າ ປະມານ 20 ກວ່າຄົນໄດ້ຖືກຂ້າຕາຍ ຍ້ອນຄວາມບໍ່ສະຫງົບໃນມື້ວັນສຸກວານນີ້ ສະມັດຊາໃຫຍ່ຂອງອົງການສະຫະປະຊາຊາດ ກໍໄດ້ຮັບຜ່ານເອົາມະຕິທີ່ບໍ່ມີຂໍ້ຜູກມັດ ໃນວັນ ສຸກວານນີ້ ທີ່ປະນາມຊີເຣຍ ທີ່ໃຊ້ອາວຸດໜັກໃນການໂຈມຕີກໍາລັງຂອງພວກກະບົດ ມະຕິດັ່ງ ກ່າວຍັງໄດ້ຕິຕຽນສະພາຄວາມໝັ້ນຄົງ ທີ່ບໍ່ສາມາດຍຸດຕິຄວາມຮຸນແຮງດັ່ງກ່າວ ສ່ວນຊີເຣຍ ກໍໄດ້ປະນາມການເຄື່ອນໄຫວດັ່ງກ່າວ ຂອງສະພາຄວາມໝັ້ນຄົງ ທູດຊີເຣຍ ປະຈໍາສະຫະປະຊາຊາດ ທ່ານ Bashar Ja’afari ເອີ້ນການລົງມະຕິຂອງສະມັດ ຊາໃຫຍ່ວ່າ “ເປັນການຫລິ້ນລະຄອນສາກນຶ່ງ” ທີ່ຈະບໍ່ມີຜົນສະທ້ອນໃດໆຕໍ່ປະເທດຂອງທ່ານ